Departament d'Agricultura, Ramaderia i Pesca
Un dels objectius primordials de la Generalitat de Catalunya és la simplificació burocràtica en totes les seves actuacions vers l'administrat;
Havent-se consolidat la reestructuració dels Serveis Veterinaris Oficials, aquests realitzen, entre altres funcions, el control del moviment pecuari basant-se en els punts següents:
Control en origen: totes les explotacions ramaderes de Catalunya estan en possessió del Llibre d'Explotació.
En aquest Llibre, definit com a document de caràcter sanitari-veterinari, els Serveis Veterinaris Oficials poden comprovar, en tot moment, les dades referents al moviment pecuari i a les incidències sanitàries d'aquesta explotació.
Control en destinació: els Interventors sanitaris dels escorxadors realitzen el control dels animals que arriben i se sacrifiquen en aquests centres, i notifiquen les incidències sanitàries detectades en els animals sacrificats als Caps de les Seccions Territorials corresponents.
Aquest control, tant a nivell d'explotacions com d'escorxadors, permet tenir un coneixement real de la situació epizootiològica d'una zona determinada.
Un dels punts bàsics per donar una major efectivitat a aquest control és la identificació dels animals que es traslladin per al seu sacrifici als escorxadors, a fi que en tot moment es pugui determinar l'origen de qualsevol anormalitat sanitària que es detecti en aquests.
Amb aquestes mesures de control, i sempre que les circumstàncies epizootiològiques no ho desaconsellin, cal que sigui el ramader el responsable de l'origen i del trasllat dels animals a l'escorxador, de manera que s'aconsegueixi una agilització major en la tramitació administrativa inherent al control del moviment pecuari;
Atesos la Llei d'Epizoòties de 20 de desembre de 1952 i els Decrets 5/1986, de 16 de gener, de reestructuració dels partits veterinaris a Catalunya, i 342/86, de 18 de desembre, pel qual s'estableix el model de Guia d'Origen i Sanitat Pecuària per al trasllat de bestiar dins l'àmbit territorial de Catalunya; a proposta del Conseller d'Agricultura, Ramaderia i Pesca i d'acord amb el Consell Executiu,
1.1 La documentació sanitària necessària per al trasllat de bestiar a escorxadors ubicats dins l'àmbit territorial de Catalunya, sempre que el bestiar circuli únicament dins d'aquest àmbit i les circumstàncies epizootiològiques no ho desaconsellin, serà la que figura a l'Annex 1 d'aquest Decret.
1.2 Aquest document tindrà una validesa de 24 hores a partir de la data de la seva expedició i haurà d'acompanyar obligatòriament el trasllat del bestiar des de la seva sortida de l'explotació d'origen fins a l'escorxador de destinació.
1.3 La documentació sanitària serà formalitzada pel titular de l'explotació, sota la seva responsabilitat.
No seran vàlids els documents en els quals no constin totes les dades demanades ni aquells en els quals figurin esmenes o ratllades.
3.1 La documentació a què fa referència l'article 1 serà lliurada pels Serveis Veterinaris de les oficines comarcals del Departament d'Agricultura, Ramaderia i Pesca als titulars de les explotacions.
3.2 Per al lliurament dels documents sanitaris caldrà que el ramader presenti el seu Llibre d'Explotació.
3.3 D'acord amb les característiques epizootiològiques de l'explotació i de la seva zona d'ubicació li serà lliurat un talonari prèvia la signatura del full de rebut que figura com a annex 2 d'aquest Decret.
Els documents que composin aquest talonari aniran identificats amb la marca oficial de l'explotació d'origen del ramader sol·licitant.
6.1 Es consideraran indocumentats i, per tant, sospitosos de patir malaltia infecto-contagiosa o parasitària difusible els animals que es traslladin a l'escorxador sense la documentació sanitària preceptiva.
6.2 Es consideraran igualment indocumentats els animals que es traslladin a una destinació diferent de l'escorxador que figuri anotat al document sanitari.
6.3 Tindran la mateixa consideració els animals que no vagin identificats amb la marca oficial de l'explotació d'origen o quan aquesta no coincideixi amb la que figura al document.
8.1 Quan es declari dins d'una zona una malaltia infecto-contagiosa o parasitària difusible, o quan les circumstàncies epizootiològiques ho aconsellin, es prohibirà, mitjançant Resolució comunicada de la Direcció General de Producció i Indústries Agro-alimentàries, la utilització d'aquest document, i serà necessari per al trasllat dels animals fins a l'escorxador la preceptiva visita d'inspecció dels Serveis Veterinaris Oficials, els quals decidiran, d'acord amb aquestes circumstàncies, sobre el trasllat dels animals i expediran, si s'escau, la Guia d'Origen i Sanitat Pecuària prevista al Decret 342/1986, de 18 de desembre.
8.2 A efectes de control del moviment pecuari, en el moment que es determini la prohibició d'utilització d'aquest document dins la zona afectada, els Serveis Veterinaris de les Oficines Comarcals ho comunicaran immediatament als alcaldes, als presidents de cambres agràries, als representants de col·lectius ramaders i als mitjans de comunicació a fi d'assabentar d'aquesta prohibició als ramaders amb explotacions radicades dins la zona, sens perjudici del que disposa el Reglament d'Epizoòties en relació amb les mesures sanitàries de caràcter general en la lluita contra les epizoòties.
- 1 Aquest Decret no serà d'aplicació a l'aviram, que es regirà mitjançant la seva legislació específica.
No obstant això, totes les explotacions avícoles de Catalunya tindran assignat un únic número de marca oficial, d'acord amb el que disposa l'article 4 d'aquest Decret.
- 2 Es faculta el Conseller d'Agricultura, Ramaderia i Pesca per dictar les disposicions necessàries per a l'execució i el desplegament d'aquest Decret.
- 3 Aquest Decret entrarà en vigor el dia 1 d'octubre de 1987.
El senyor/La senyora (noms i cognoms), amb DNI (núm.), domiciliat/da a (adreça), veí/ïna del municipi de (nom del municipi), com a titular de l'explotació ubicada al terme municipal (TM), amb Llibre d'Explotació (número) i marca oficial (marca),
Que en els animals que allotja la seva explotació no s'observa cap anormalitat i, per tant, emparant-se en l'autorització rebuda, trasllada la quantitat de (quantitat en lletres) (quantitat en números) animals identificats amb la marca oficial, més amunt esmentada, a l'escorxador (nom de l'escorxador), del municipi (nom del municipi).
El trasllat és realitzat per el/la senyor/a (nom i cognoms), amb DNI (núm.), domiciliat/da a (adreça), del municipi (nom del municipi), conductor del vehicle matrícula (núm.).
(Localitat), (data en lletres i números).
Titular de l'explotació ramadera (signatura).
Reproductors (nombre d'animals en lletres i números).
Engreix (nombre d'animals en lletres i números).
Sistema d'identificació (sistema).Lloc d'identificació (lloc).
Període de validesa: 24 hores a partir de la data d'expedició.
(Al marge dret d'aquest full s'hi posarà la identificació de la marca oficial de l'explotació d'origen del ramader sol·licitant).
Atesa la situació epizootiològica dins d'aquesta comarca i mentre no es declari a la zona cap malaltia que impedeixi el trasllat d'animals de l'especie consignada a l'anvers, poden circular des de l'explotació d'origen fins a l'escorxador de destinació exclusivament els animals emparats amb aquest document sanitari.
El senyor/La senyora (nom i cognoms) amb DNI (núm.), Veterinari Oficial de l'Oficina comarcal del Departament d'Agricultura, Ramaderia i Pesca de (nom de l'oficina) lliura la quantitat d'un talonari de (número de documents), documents sanitaris numerats des de la sèrie (lletres de la sèrie), número (núm.) a la sèrie (lletres de la sèrie), número (núm.) al/la senyor/a amb DNI (núm), domiciliat/da a (adreça), del municipi (nom del municipi), i amb número de telèfon (núm.), com a titular de l'explotació (nom de l'explotació) ubicada al terme municipal (TM) amb Llibre d'Explotació (núm.) i marca oficial (marca), que podrà utilitzar sempre que les circumstàncies epizootiològiques no ho desaconsellin.
Conforme i rebut: (signatura) Titular de l'explotació.
Signatura i segell: Serveis Veterinaris Oficials